Skandiabanken ble etablert 27. april 2000 som en norsk filial av Skandiabanken AB i det svenske Skandia-konsernet. Den var Norges første rene nettbank for privatpersoner. Banken ble en selvstendig norsk bank høsten 2015, og skiftet i 2017 navn til Sbanken. Den ble et datterselskap av DNB 16. mars 2022, og hadde per mai samme år over 490 000 kunder, og en forvaltningskapital på over 102 milliarder kroner.